Црква „Вознесение Христово“ - Довезенце

**Вознесение Христово** (или **Свети Спас**) — главна селска црква во кумановското село Довезенце, Македонија.

Црквата потекнува доцниот среден век, односно од крајот на  или почетокот на  век. Прогласена е за значајно културно наследство на Македонија.

Денес, црквата се наоѓа во делумно разурната состојба.

## Местоположба

Црквата се наоѓа во Селиште, во источниот дел на селото Довезенце. Покрај црквата се наоѓаат селските гробишта, како и зградата на старото училиште, кое било подигнато уште во 1820 година.

## Историја

Ова е гробишна црква, подигната на рид во XVI–XVII век. Според истражувањето на Јован Трифуноски од 1972 година, црквата била изградена пред крајот на отоманскиот период на остатоци на поранешен храм.

## Архитектонски опис

Црквата претставува двокорабен храм и се состои од правоаголен наос со апсидална ниша во северниот кораб, припрата во јужниот кораб со правоаголен облик во основата. Црквата е асиметрична по нејзините оски. Влезот од западната страна низ еднокрилна дрвена врата води право во северниот кораб. Од јужната страна, еднокрилна дрвена врата води во јужниот кораб. Според архитектурата, се смета дека јужниот кораб е постар. Помалиот јужен и поголемиот северен кораб се поврзани со четири отвора со лачни завршетоци во горниот дел, носени од три кврадратни камени столба. Во источниот дел на северниот кораб има апсида со ѓаконик и проскомидија.

Црквата е изградена од делкан камен и варов малтер. За сводната конструкција и трите столба на аркадите се употребени камени блокови. Сводниот систем на северниот кораб и горното подрачје на северниот ѕид заедно со покривот во голем дел се оштетени. Подовите во корабите се изработени од убави камени плочки. Во централниот дел на наосот е направена украсна розета со округол облик, со седум светли и седум потемни трапезоидни камени плочки, а во средината има една округла плоча.

Во северниот кораб, до самиот ѕид има камен столб со капител, релјефно обработен, а околу столбот има плитка плетеница. Другите два столба се наоѓаат во јужниот кораб и еден столб надвор пред самата црква.

### Живопис

Живописот е фрагментарно зачуван. Во олтарниот простор има дел од стариот живопис, кој на другите ѕидови е малтерисан. Во апсидната конха е претставена Богородица Поширока од небесата во полн раст. Северно и јужно од неа е Благовештението со Архангел Гаврил и Богородица во медалјони. Под Богородица Поширока од небесата се претставени допојасни фигури на архијереите св. Василиј Велики и Јован Златоуст. Над Богородица Поширока од небесата фрагментарно е зачувана композицијата Вознесение Христово – Христос во медалјон. Во конхата на проскомидијта е претставен ѓаконот Стефан. На јужниот ѕид во олтарниот простор е светиот воин Прокопиј Кесариски во полн раст. Долниот дел на фреската е оштетен, а над него има фрагменти од двајца старозаветни пророци во медалјони.

## Икони од црквата

Сите икони од црквата денес се сместени во Галеријата на икони во Куманово.


Iconostasis Doors Detail Annunciation Dovezentse Church end 19 century.jpg|„Благовештение“ од царските двери на црквата
Annunciation Dovezentse Church 19 Century Icon.jpg | „Вознесение Христово“, втора половина на XIX век 
Christ Dovezentse Church 1838 Icon.jpg | „Исус Христос Седржител“, 1838 г.
Christ Dovezentse Church mid 19 century.jpg | „Исус Христос Седржител“, средина на XIX век
Jesus Dovezentse Church 19 Century Icon.jpg | „Исус  Христос Велик Архијереј“, втора половина на XIX век
Mary Christ Dovezentse Church 1838 Icon.jpg | „Богородица со Христос“, 1838 г.
St 40 Martyrs Dovezentse Church Icon mid 19 century.jpg | „Свети 40 маченици“, средина на XIX век
St John the Baptist Dovezentse Church mid 19 century.jpg | „Свети Јован Крстител“, средина на XIX век
St Nicholas Dovezentse Church 19 Century Icon.jpg | „Свети Никола“, втора половина на XIX век
St Peter Paul Dovezentse Church 19 Century Icon.jpg | „Св. Петар и Павле“, средина на XIX век


## Галерија


Податотека:Гробишта во Довезенце.jpg|Селските гробишта
Податотека:Црква „Вознесение Христово“ - Довезенце 11.jpg|Воздушен поглед на црквата
Податотека:Црква „Вознесение Христово“ - Довезенце 2.jpg|Трпезаријата
Податотека:Црква „Вознесение Христово“ - Довезенце 3.jpg|Камбанаријата
Податотека:Црква „Вознесение Христово“ - Довезенце 4.jpg|Главниот влез
Податотека:Црква „Вознесение Христово“ - Довезенце 5.jpg|Апсидата
Податотека:Црква „Вознесение Христово“ - Довезенце 6.jpg|Остатоци од објект
Податотека:Црква „Вознесение Христово“ - Довезенце 7.jpg|Предниот дел на црквата
Податотека:Црква „Вознесение Христово“ - Довезенце 8.jpg|Поглед на црквата
Податотека:Црква „Вознесение Христово“ - Довезенце 9.jpg|Руини во црковниот двор
Податотека:Црква „Вознесение Христово“ - Довезенце.jpg|Црквата со камбанаријата


## Поврзано
* Кумановско-осоговска епархија
* Кумановско-кратовско архијерејско намесништво
* Клечовска парохија

## Наводи

## Надворешни врски

Довезенце